Pacientul întreține astfel un sistem paralel fără să întrebe de ce din contribuția lui lunară nu poate primi în sistemul public îngrijirea de care are nevoie.  De ce sunt permise astfel de practici în care pacienți care ajung într-un spital de stat sunt îndrumați apoi spre consultații, controale, analize, investigații în mediul privat, acolo unde pacientul plătește din buzunarul propriu? În România erau anul trecut 10.754 de cabinete medicale de specialitate (cele care oferă în general îngrijire pe o singură specialitate medicală), toate private.